
Doc. PaedDr. Jaroslav Uhel, ArtD.

Maľba krajiny nebola dlho predmetom akéhokoľvek záujmu tvorcov. V pravekom umení (a až do dnešných čias v dielach domorodých výtvarníkov) nehrá zobrazenie krajiny žiaden význam. Krajina je sama o sebe skôr určitým rámcom než samotnou vecou. Jej vnímanie a vystihnutie vyžaduje popri pozorovacom talente ešte určitú mieru abstraktného myslenia. Krajinomaľba je určitým umeleckým luxusom - nadstavbou, pretože umenie vždy vystihuje hlavne samotný dej, teda väčšinou ľudské postavy a ich konanie. 

Obsahové zameranie tvorivého stretnutia (kurzu)

Využívať prirodzené vlastnosti krajinného prostredia (svetlo, objem, hmota, štruktúra, farba), rozvinúť vlastnosti maliarskych techník, experimentovať a tak umocňovať výtvarnú hodnotu prác. Maliarske cvičenia, experiment s farbou, kompozícia, imaginácia, hra, tvorivosť, transpozícia reálneho, videného, precíteného ... To čo je autentické, iné, výnimočné, je vždy najzaujímavejšie.

1. teoretická príprava

2. voľná tvorba v plenéri podľa tematického a obsahového zadania

3. praktická realizácia
4. konfrontácie prinesených prác

5. prezentácia a hodnotenie výsledkov

Časový harmonogram tvorivého stretnutia (kurzu)

Realizačný tím projektu pod vedením lektorov jednotlivých kurzov stanovil časový harmonogram na 24., 25. a 26. mája 2013 a zároveň spresnil celý harmonogramu projektu takto: 

24. mája 2013 (piatok)

Príchod, ubytovanie a prezentácia účastníkov od 16.00 do 18.00 hod..
19.00 hod.: Otvorenie kurzov, oboznámenie s harmonogramom, zásady fungovania kurzov

20.00: Teoretická časť, prezentácia power point: KRAJINA
25. mája 2013 (sobota)

9.00-12.00: praktická časť voľná tvorba v plenéri podľa tematického a obsahového zadania

12.00-13.00: prestávka

13.00-19.00: praktická časť KRAJINA
26. mája 2013 (nedeľa)

9.00-12.00: dokončenie praktickej časti KRAJINA

9.00-12.00: konfrontácie prinesených domácich a voľných prác účastníkmi kurzu

9.00-12.00: voľná tvorba v plenéri

13.00: záverečné hodnotenie, prezentácia výsledkov

Zabezpečenie výkonu tvorivého stretnutia (kurzu)

Spočíva v priestorovom, technickom a materiálnom zabezpečení podmienok pre teoretickú a pre praktickú časť tvorivého stretnutia, kurzu.

a). priestor: Pustý Hrad, Zvolen (zabezpečia organizátori)

b). technické zabezpečenie: dataprojektor, ozvučenie, predlžovacia šnúra, počítač, zatemnenie (zabezpečia organizátori)

c). materiálne zabezpečenie: bude pozostávať z časti, ktorú si pre tento projekt zabezpečia účastníci na svoje náklady (kúpou, z vlastných zásob a podobne).

Potreba materiálu je nasledovná (je potrebné, aby ho každý účastník mal v minimálnom množstve k dispozícii):

1. Priniesť akrylové alebo temperové farby (najdôležitejším nástrojom sú štetce; okrúhly, guľatý, ploché v rôznych veľkostiach.).

2. Papier v skicári alebo voľné listy (gramáž cca 150 - 250). Podľa vlastného výberu, možností a dostupnosti jednotlivých účastníkov kurzu môžu byť prinesené papiere vo formátoch od A3 do A1. 
3. Dve maliarske lepenky vo formáte A2.

4. Ostatné nástroje, náradie a pomôcky priniesť podľa vlastného výberu, možností a dostupnosti jednotlivých účastníkov kurzu a podľa zvoleného média.

5. Dosku v najväčšom prinesenom formáte papiera, orezávač na papier (nožnice), papierová lepiaca páska, príchytky na papier a pod. 

6. Nádoby na vodu, handričky na utieranie štetcov, čistú špongiu a pod.

7. Ochranná fólia (igelitová fólia používaná pri maľovaní bytu, zakrývaní nábytku). 

8. Ochranný, pracovný odev (patričné množstvo čistiacich potrieb, hygienických 

potrieb, ochranných pomôcok). 

Náplň maliarskeho kurzu, technika
Hľadanie, zbieranie a zaznamenávanie informácií - podnetov a javov (lineárne, priestorové a farebné aspekty) z prostredia krajiny. Zaznamenávanie stôp po procesoch, dejoch a činnostiach v prírodnom prostredí. Vytváranie vlastných krajinárskych koncepcii radením, usporadúvaním a spájaním.
Všetky ostané zadania a podrobnosti k činnosti tvorivej dielne budú poskytnuté účastníkom na mieste konania 24. mája 2013. 
Ubytovanie: Hotel ZOLIUM /zimný štadión/

Poplatok za celý pobyt je 35,- €

Tvorivá dielňa bude sústredená na Pustý hrad a Zvolenský zámok. Pre starších účastníkov zabezpečíme dopravu na Pustý hrad.

Lektor pre FOTOGRAFIU: Ľubomír SCHMIDA /Ružomberok/

Lektori pre FILM: Mgr.art. Ľubomír Viluda a Mgr.art. Ivan Kršiak
/okrem bežnej foto výbavy je potrebný statív a blesk na nočnú astro fotografiu/ 

